പി.വി ബാലചന്ദ്രന് കോണ്ഗ്രസ് വിട്ടു സിപിഎമ്മിലേക്കെന്ന് സൂചന വയനാട്: വയനാട് മുന് ഡിസിസി പ്രസിഡന്റും കെപിസിസി നിര്വാഹക സമിതി അംഗവുമായിരുന്ന പി.വി ബാലചന്ദ്രന് കോണ്ഗ്രസ് വിട്ടു. കോണ്ഗ്രസിന്റെ പുതിയ നേതൃത്വത്തിന് അണികള്ക്ക് ആത്മവിശ്വാസമോ പ്രതീക്ഷയോ നല്കാന് കഴിഞ്ഞിട്ടില്ലെന്ന് ബാലചന്ദ്രന് പറഞ്ഞു. ഭാവി തീരുമാനം രണ്ടു ദിവസത്തിനുള്ളില് പ്രഖ്യാപിക്കുമെന്നും സിപിഎം പ്രവേശനം തള്ളുന്നില്ലെന്നും ബാലചന്ദ്രന് മാധ്യമങ്ങളോട് പറഞ്ഞു. ബത്തേരി അര്ബന് സഹകരണ ബാങ്കിലെ നിയമന അഴിമതിയുമായി ബന്ധപ്പെട്ട ആരോപണങ്ങള്ക്ക് പിന്നാലെയാണ് രാജി. ഐ.സി ബാലകൃഷ്ണന് എം.എല്.എ നിയമനങ്ങളില് അഴിമതി നടത്തിയെന്ന് ബാലചന്ദ്രന് ആരോപിച്ചിരുന്നു. ജനാധിപത്യത്തിനും മതേതരത്വത്തിനും ദേശീയതലത്തില് വെല്ലുവിളികള് ഉയരുമ്ബോള് അത് പ്രതിരോധിക്കാന് കോണ്ഗ്രസിന് ആകുന്നില്ലെന്ന് ബാലചന്ദ്രന് പറഞ്ഞു. ഭൂരിപക്ഷ സമുദായങ്ങളും ന്യൂനപക്ഷവും പാര്ട്ടിയില് നിന്നും അകന്നു. അതാണ് നിയമസഭാ തിരഞ്ഞെടുപ്പിലെ തോല്വിക്ക് കാരണം. ഒരു വിഷയത്തിലും നേതൃത്വത്തിന് കൃത്യമായ രാഷ്ട്രീയ നിലപാട് സ്വീകരിക്കാന് കഴിയുന്നില്ലെന്നും ബാലചന്ദ്രന് പറഞ്ഞു. മാനസ കൊലപാതകം: കേസ് ഡയറി ഹാജരാക്കാന് പൊലീസിന് ഹൈക്കോടതിയുടെ നിര്ദേശം പ്രവര്ത്തകരുടെ വികാരം ഉള്കൊണ്ട് പ്രവര്ത്തിക്കാന് കോണ്ഗ്രസിന് കഴിയില്ല എന്ന തിരിച്ചറിവിന്റെ അടിസ്ഥാനത്തിലാണ് പാര്ട്ടി വിടുന്നത്. കെ.എസ്.യു മുതല് തുടങ്ങിയ 52 വര്ഷത്തെ രാഷ്ട്രീയ ജീവിതം അവസാനിപ്പിക്കുകയാണെന്നും ബാലചന്ദ്രന് പറഞ്ഞു.